पेनल्टी शूटआउट में सुनील छेत्री की टीम बेंगलुरु FC को 4-3 से हराया
Indian Super League (ISL) Final - ATK Mohun Bagan Beats Sunil Chhetri Bengaluru FC. ATK मोहन बागान ने बेंगलुरु FC को ISL यानी इंडियन फाइनल में पेनल्टी शूटआउट में 4-3 से हराया। शनिवार रात को गोवा के जवाहरलाल नेहरू स्टेडियम में ISL का फाइनल खेला गया था। ATK मोहन बागान ने पहली बार ट्रॉफी जीती
ATK मोहन बागान ने बेंगलुरु FC को ISL यानी इंडियन फाइनल में पेनल्टी शूटआउट में 4-3 से हराया। ATK मोहन बागान ने पहली बार ट्रॉफी जीती। शनिवार रात गोवा के जवाहरलाल नेहरू स्टेडियम में ISL का फाइनल खेला गया था। मैच के बाद मोहन बागान के मालिक संजीव गोयनका ने यह भी घोषणा की कि क्लब को आगे चलकर मोहन बागान सुपर जायंट्स के रूप में जाना जाएगा।
मोहन बागान को 6 करोड़ मिले 
ISL जीतने पर ATK मोहन बागान को 6 करोड़ रुपए की प्राइज मनी मिली। वहीं, रनर-अप टीम बेंगलुरु एफसी को 2.5 करोड़ मिले।
फुल टाइम तक स्कोर 2-2 
फुल टाइम तक दोनों टीमों का स्कोर 2-2 रहा। मोहन बागान के लिए दोनों गोल ऑस्ट्रेलिया के फुटबॉल खिलाडी दिमित्री पेट्राटाॅस ने किए। दोनों गोल पेनल्टी से मिले। वहीं, बेंगलुरु की ओर से पहला गोल 45+5वें मिनट में सुनील छेत्री ने किया और दूसरा गोल रॉय कृष्णा ने 78वें मिनट में दागा।
बेंगलुरू FC को शुरूआती मिनट में ही बड़ा झटका लगा। बेंगलुरु के खिलाड़ी शिवशक्ति चौथे मिनट में ही चोटिल हो गए। इसके बाद उनकी जगह सुनील छेत्री मैदान में आए।
ऐसे आए मोहन बागान के गोल 
13वें मिनट में कोलकाता की टीम ने एक कार्नर जीत लिया और बेंगलुरु के गोलकीपर सांधू ने गेंद को हवा में उछाल दिया। बेंगलुरु के कृष्णा के हाथ हवा में था, और उनके साथ पर बॉल लग गई। इसके बाद रेफरी ने पेनल्टी दी और पेट्राटाॅस ने गोल करने का कोई मौका नहीं छोड़ा।
दूसरा गोल 85वें मिनट में आया। बेंगलुरु के खिलाड़ी पेरेज ने पेनल्टी बॉक्स के अंदर फाउल किया। इसके बाद पेट्राटाॅस ने फिर पेनल्टी ली और स्कोर बराबर कर दिया।
बेंगलुरु को फिर छेत्री ने लीड दिलाई 
बेंगलुरु को छेत्री ने लीड दिलाई। पहला गोल 45+5वें मिनट में आया। ATK के खिलाडी ने पेनल्टी बॉक्स के अंदर बेंगलुरु के खिलाड़ी रॉय कृष्णा से बॉल छीनने की कोशिश की। बॉल की जगह रॉय कृष्णा के खिलाफ प्लेयर ने टैकल कर दिया। रेफरी ने पेनल्टी दी और छेत्री ने बेंगलुरु का पहला गोल स्कोर किया। दूसरा गोल 78वें मिनट में आया। बेंगलुरु को कॉर्नर मिला। इसका फायदा उठाते हुए रॉय कृष्णा ने हैडर मार कर गोल स्कोर किया।
एक्स्ट्रा टाइम में गोल नहीं आया 
मैच एक्स्ट्रा टाइम में चला गया। लेकिन, दोनों टीम में कोई भी गोल नहीं कर सका। हालांकि, एक्स्ट्रा टाइम में बेंगलुरु के पास बहुत मौके थे। रॉय कृष्णा के टो-पोक, उदंता सिंह के हेडर और रोहित कुमार के लॉन्ग-रेंजर के साथ, सभी निशान चूक गए। पेनाल्टी मे बागान 4-3 से जीता।
